Document ID: /roh_data/filtered/fineweb-2-filterrobots_roh.jsonl.gz/35224

Suenter che Rebeka Masarova è anc stada senza schanza en l’emprim set ha ella cumenzà cun sia show avant ils fans da chasa e la finala schoccà la gronda favurita da la Serbia.
Damai che l’entir program ha stuì vegnir spustà ils davos dis pervia da la plievgia vegn Rebeka Masarova en paucas uras a dar ses segund gieu a Gstaad, quai encunter Anett Kontaveit da l’Estonia.
Golubic en l’otgavelfinal a Gstaad
Viktorija Golubic (WTA 105) ha cuntanschì l’otgavelfinal al turnier da tennis a Gstaad. La Turitgaisa da 23 onns ha battì la Tudestga Mona Barthel (WTA 57) en trais sets cun 2:6, 6:1 e 7:5.
Il gieu tranter Golubic e Barthel veva stuì vegnì interrut ier pervia da la plievgia. Viktorija Golubi, che veva gia giugà grondius en il mezfinal dal Fedcup a Lucerna, ha danovamain persvadì avant ils fans da chasa. En l’otgavelfinal frunta la Svizra il venderdi sin la Russa Jewgenia Rodina (WTA 102).
RR novitads 16:00